Преподобный Иов, игумен Почаевский 

Помогает в болезненных состояниях 

Преподобный Иов, в миру Иоанн Железо, родился в Гали¬ 
ции в 1550 году. Он жил в трудное для русского Православия | 
время, когда западные окраины России подвергались жесто¬ 
кому церковному и политическому притеснению со стороны 
Польши и Литвы, насаждавших католичество всеми правдами 
и неправдами. Являясь игуменом Почаевской Лавры, ввел там 
общежительный устав, воздвиг Свято-Троицкий собор, потом 
и еще шесть меньших церквей, создал Почаевскую типогра¬ 
фию (в начале XX века вывезена и продолжала существовать в 
Америке в Свято-Троицком монастыре). Преподобный Иов 
неустанно боролся с инославными и еретическими влияния¬ 
ми, много писал в защиту Православия. Сохранилась одна из 
его работ «Книга Иова Железа, игумена Почаевского, власт¬ 
ною его рукою написанная», переизданная в 1880 году под за¬ 
главием «Почаевская Пчела». Скончался 28 октября 1651 года. 
При открытии его мощей 28 августа 1659 года произошло 
множество чудес и исцелений. 

Тропарь преподобному Иову, глас 4-й: 

Многострадальнаго праотца долготерпение стяжав, Крестителеву воздержанию уподоблялся, Божест¬ 
венныя же ревности обою приобщался, тех имена достойно прияти сподобился еси и истинныя веры был 
еси проповедник безбоязнен; темже монахов множества ко Христу привел еси и вся люди в Православии 
утвердил еси, Иове преподобие отче наш, моли спастися душам нашим. 

Кондак, глас тойже: 









ис^иои^нен, іемже монахов множества ко Христу привел еси и вся люди в Православии 
утвердил еси, Иове преподобие отче наш, моли спастися душам нашим. 

Кондак, глас тойже: 

Явился еси истинныя веры столп, Евангельских же заповедей ревнитель, гордыни обличение, смирен¬ 
ным же предстатель и научение: темже и ублажающим тя грехов отпущение испроси, и обитель твою невре- 
диму сохрани, Иове отче наш, многострадальному подобный. 

Молитва 

О, всесвятый и преславный угодниче Божий, преподобие отче наш Иове, присный о нас ко Господу 
молитвенниче и теплый предстателю о душах наших, к тебе всеумиленно ныне притекаем и, поминающе 
подвиги и чудеса твоя, яже сотворил еси и твориши на земле, просим и молим твою благостыню: яко же 
твердо и неизменно потрудился еси в вере Христа Бога нашего, и, сию до конца в себе й во всех присных 
твоих делу и невредиму сохранивый от всяких приражений вражиих и ересей тлетворных, сице и нас в Пра¬ 
вославии и единомыслии укрепи, отгоняя молитвами твоими всякую тьму неверия и неправомыслия от 
сердец и помышлений наших; послуживый Господу и Богу твоему делы благими и неизреченным самоот¬ 
вержением в трудех, бдениих и пощениих, настави нас на путь всякия добродетели и благостыни, избавляя 
от искушений и грехов, удаляющих нас от Бога и повергающих в бездну зла все житие наше; явивыйся ино¬ 
гда с Пречистою Девою Богородицею верху горы Почаевския во спасение обители твоея от нашествия и 
обложения агарянскаго, и ныне ускори на помощь стране нашей противу всех врагов наших, внешних и 
внутренних, утверждая мир и тишину в земли нашей, да твоими молитвами и предстательством тихое и без¬ 
молвное житие поживем во всяком благочестии и чистоте; и всем к тебе притекающим и припадающим к 
раце честных и многоцелебных мощей твоих и твоея помощи и заступления требующим неоскудныя мило¬ 
сти независтно подаваяй, не остави и нас, сирых и безпомощных, тебе молящихся, избавляя от всякия скор¬ 
би, гнева и нужды, от глада, губительства, труса, потопа, огня, меча, нашествия иноплеменник и междо¬ 
усобныя брани. 

Ей, угодниче Божий, призри милостивно от Престола Царя Славы, Ему же ты ныне предстоиши со ар¬ 
хангелы, и ангелы, и со всеми святыми, на обитель твою Почаевскую, ею же ты древле мудро правил еси, на- 
здав ю всехвальным и дивным житием твоим, и сохрани ю молитвами твоими, и всякий град, и страну, и 
всех отовсюду, на море и на суши, в пустынях и в заключениих многоразличных тебе призывающих, от всех 
зол, видимых и невидимых, да тако твоею помощию и ходатайством спасаеми, в веце сем и по скончании 
живота нашего сподобимся купно с тобою славити и воспевати всечестное имя Отца, и Сына, и Святаго Ду¬ 
ха во веки веков. Аминь. 

